pythainlp/thai-wiki-dataset-v4 huggingface dataset:
บลูอาร์ไคฟ์

บลูอาร์ไคฟ์  เป็นเกมเล่นตามบทบาท ที่พัฒนาโดยเน็กซอนเกม (เดิมชื่อ NAT Games) ซึ่งเป็นบริษัทในเครือของ เปิดตัวในปี พ.ศ. 2564 สำหรับแอนดรอยด์ และไอโอเอส เปิดตัวครั้งแรกที่ญี่ปุ่นโดย Yostar และต่อมาเปิดให้เล่นพร้อมกันทั่วโลกโดยเน็กซอน เกมนี้เล่นฟรี พร้อมกับการสุ่มแบบเกมกาชา เพื่อลุ้นรับตัวละคร
การพัฒนา.
Yostar ได้ประกาศที่จะเปิดตัวเกมบนมือถือในเดือนกรกฎาคม พ.ศ. 2563 ตอนแรกมีกำหนดการเปิดตัวในปี พ.ศ. 2563 ต่อมาถูกย้ายมาเป็นวันที่ 4 กุมภาพันธ์ พ.ศ. 2564 ตัวเกมที่เป็นเวอร์ชันภาษาอังกฤษมีการประกาศในเดือนสิงหาคม พ.ศ. 2564 ตัวเกมมีผู้ลงทะเบียนล่วงหน้ามากกว่า 1 ล้านราย ก่อนการเปิดตัว บลูอาร์ไคฟ์เปิดตัวพร้อมกันทั่วโลกในวันที่ 8 พฤศจิกายน พ.ศ. 2564 โดย เน็กซอน
สื่อต่าง ๆ.
แอนิเมชันต้นฉบับขนาดสั้นสองรายการได้รับการเผยแพร่แยกกันเป็นสื่อส่งเสริมการขายของเกม ทั้งสองเรื่องผลิตโดย Yostar Pictures และเผยแพร่ในช่องยูทูบอย่างเป็นทางการ
แอนิเมชั่นขนาดสั้นครบรอบ 1.5 ปีเผยแพร่เมื่อวันที่ 16 กรกฎาคม 2022 โดยเป็นแอนิเมชั่นพิเศษความยาว 9 นาทีสำหรับกิจกรรมฤดูร้อนและครึ่งวันครบรอบ โดยมีนักเรียนของ Abydos High, Allied Hyakkiyako, Trinity General และ Ghenna Academy ในภารกิจการเตรียมตัว สำหรับกิจกรรมช่วงฤดูร้อนของพวกเขา
Beautiful Day Dreamerเป็นอีกหนึ่งชื่อแอนิเมชันขนาดสั้นที่มีแผนกพัฒนาเกม (GDD) จาก Millenium Science School ชื่อเรื่องเผยแพร่เมื่อวันที่ 22 พฤศจิกายน 2022 โดยมีระยะเวลาประมาณ 9 นาที
แอนิเมชั่นขนาดสั้นครบรอบ 2.5 ปีมีกำหนดฉายครั้งแรกในวันที่ 23 กรกฎาคม พ.ศ. 2566 แต่ได้รับการยืนยันในการสตรีมสดวันที่ 24 ธันวาคมว่าท้ายที่สุดก็ถูกยกเลิกเนื่องจากปัญหาด้านคุณภาพเมื่อวันที่ 22 มกราคม พ.ศ. 2566 บัญชีทวิตเตอร์ทางการมีการประกาศทำเป็นอนิเมะ
อะนาดีร์

อะนาดีร์ (#เปลี่ยนทาง , , ; , ; ชูคอตใต้: Въэӈын, "V"èňyn"; ,) เดิมชื่อ "โนโว–มารีอินสค์" (จนถึง ค.ศ. 1923) เป็นเมืองท่าและศูนย์กลางการปกครองของเขตปกครองตนเองชูคอตคา ประเทศรัสเซีย ตั้งอยู่ที่ปากแม่น้ำอะนาดีร์ 
อะนาดีร์มีประชากร #เปลี่ยนทาง ; #เปลี่ยนทาง ; #เปลี่ยนทาง
ประกายจ้าในตาเธอ

ประกายจ้าในตาเธอ  เป็นละครโทรทัศน์เกาหลีในปี 2019 นำแสดงโดย ฮัน จี-มิน, คิม ฮเย-จา, นัม จู-ฮย็อก และซน โฮ-จุน ออกอากาศทุกวันจันทร์และวันอังคารทางช่องเจทีบีซี ในช่วงเวลา 21:30 น. (ตามเวลาท้องถิ่น) ตั้งแต่วันที่ 11 กุมภาพันธ์ ถึง 19 มีนาคม 2019 ละครเรื่องนี้ได้รับเสียงวิจารณ์ชื่นชมจากการแสดงภาพความยากลำบากของคนในทุกวันที่ต้องเผชิญ นอกจากนี้ยังเป็นหนึ่งในละครเกาหลีที่มีเรตสูงสุดในประวัติศาสตร์เคเบิลทีวี
เรื่องย่อ.
เป็นเรื่องราวของ คิม ฮเย-จา (ฮัน จี-มิน) มีความสามารถพิเศษในการเดินทางข้ามเวลา ก่อนที่เธอจะหลงทางในห้วงเวลาและกลายเป็นหญิงชราวัย 70 ปี (คิม ฮเย-จา) โดยไม่ทันได้ตั้งตัว จากการช่วยเหลือพ่อของเธอที่ได้รับอุบัติเหตุทางรถยนต์ ทำให้เธอจำเป็นต้องย้อนเวลากลับมาช่วยพ่อเธอ และทำให้เธอเป็นหญิงชราวัย ในขณะเดียวกัน ชายหนุ่มชื่อ อี จุน-ฮา (นัม จู-ฮย็อก) ที่มีมิตรภาพที่สวยงามกับคิม ฮเย-จา รู้สึกเหนื่อยล้าจากปัญหาครอบครัว เขาได้ละทิ้งความฝันทั้งหมดของเขา หันมาเป็นนักต้มตุ๋นที่ศูนย์ดูแลผู้สูงอายุ โดยที่ไม่ทราบว่าคิม ฮเย-จา ได้กลายเป็นหญิงชรา ทั้งสองเดินข้ามเส้นทางของกันและกันอีกครั้ง แต่คราวนี้ทั้งสองได้เปลี่ยนไปแล้ว
ยักษ์อาตากามา

ยักษ์อาตากามา  เป็นจีโอกลิฟรูปคล้ายมนุษย์ในพื้นที่เซร์โรอูนิตัสของทะเลทรายอาตากามาในประเทศชิลี มีความยาว เป็นหนึ่งในจีโอกลิฟที่ใหญ่ที่สุดในอาตากามา
ยักษ์อาตากามาเป็นหนึ่งในเกือบ 5,000 จีโอกลิฟที่ค้นพบในภูมิภาคอาตากามาในช่วงสามทศวรรษที่ผ่านมา เข้าใจว่าเป็นผลงานของกลุ่มวัฒนธรรมในพื้นที่นี้ เช่น ตีวานากูหรืออินคา
วัดนางกุย

วัดนางกุย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสำเภาล่ม อำเภอพระนครศรีอยุธยา จังหวัดพระนครศรีอยุธยา เป็นวัดที่ตั้งอยู่นอกเกาะเมืองด้านใต้ ติดกับแม่น้ำเจ้าพระยาฝั่งตะวันตก
วัดนางกุยตั้งวัดเมื่อ พ.ศ. 2130 ได้รับพระราชทานวิสุงคามสีมาเมื่อ พ.ศ. 2190 ผู้ที่สร้างวัดนางกุย คือ นางกุย เป็นผู้มีทรัพย์สินเงินทองมากมาย เป็นวัดที่เคยมีความเจริญรุ่งเรืองมากในอดีต ต่อมาหลังจากเสียกรุงศรีอยุธยาครั้งที่ 2 วัดนางกุยได้ถูกปล่อยให้ชำรุดทรุดโทรม จนมาถึงในสมัยกรุงรัตนโกสินทร์ รัชกาลที่ 3 ได้มาทำการบูรณะปฏิสังขรณ์วัดต่าง ๆ ในพระนครศรีอยุธยา วัดนางกุยเป็นวัดหนึ่งที่ได้รับการบูรณะในส่วนต่าง ๆ เช่น อุโบสถ ที่หน้าบันมีรูปนารายณ์ทรงครุฑและใบเสมาคู่รอบอุโบสถ รวมทั้งเจดีย์และพระปรางค์ กรมศิลปากรได้ประกาศขึ้นทะเบียนโบราณสถาน ในวันที่ 18 มีนาคม พ.ศ. 2484 
ปูชนียวัตถุที่สำคัญ คือ พระพุทธรูปศิลา สมัยทวารวดี ปางสมาธิ เรียกกันว่า "องค์หลวงพ่อศิลาแลงนาคปรก" และ "หลวงพ่อยิ้ม" เป็นพระพุทธรูปปางมารวิชัยที่แกะจากไม้สักทองและลงรักปิดทอง ประดิษฐานอยู่ในอุโบสถ จากคำบอกเล่า หลวงพ่อยิ้มได้ลอยมาตามแม่น้ำเจ้าพระยามาติดอยู่บริเวณหน้าวัด ทางเจ้าอาวาสได้อัญเชิญหลวงพ่อยิ้มมาประดิษฐานตั้งแต่นั้นเป็นต้นมา ภายในวัดยังมีศาลแม่ตะเคียนทอง เป็นศาลต้นตะเคียนใหญ่อายุกว่า 400 ปี และได้ยืนต้นตายเมื่อประมาณ พ.ศ. 2540 ทางวัดจึงได้นำมาแกะสลักเป็นรูปแม่ตะเคียนทอง และนำมาไว้บนตอตะเคียนต้นเดิม เพื่อมาสักการะบูชา
วัดชีโพน

วัดชีโพน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลผักไห่ อำเภอผักไห่ จังหวัดพระนครศรีอยุธยา มีพระครูประจักษ์สุตคุณ เป็นเจ้าอาวาส มีที่ดินที่ตั้งของวัดเนื้อที่ 11 ไร่ 2 งาน 50 ตารางวา 
วัดชีโพนตั้งวัดเมื่อ พ.ศ. 2330 ได้รับพระราชทานวิสุงคามสีมาเมื่อ พ.ศ. 2340 เขตวิสุงคามสีมากว้าง 20 เมตร ยาว 60 เมตร จากพระราชหัตถเลขาเรื่องเสด็จประพาสต้นตามลำน้ำมะขามเฒ่า เมื่อ พ.ศ. 2451 เขียนว่าแต่ครั้นเมื่อไปวัดชีโพน ซึ่งเรียกว่า วัดชีตาเห็น ที่หลวงญาณสร้าง (หลวงชลญาณ วิจิต) สมบุญไปสร้างวิหารขึ้นไว้ได้ช่วยการปิดทอง จึงเชิญไปให้อนุโมทนาได้พบพระครูอ่ำเจ้าแขวงเสนาใหญ่ 
ต่อมาได้พระราชทานกระเบื้องหินอ่อนปูพื้นอุโบสถ พระพันปีหลวงในรัชกาลที่ 5 พระราชทานกระเบื้องเคลือบมุงหลังคาวิหารแก่วัดชีโพน ต่อมาสมเด็จพระเจ้าบรมวงศ์เธอ กรมพระยาดำรงราชานุภาพ ทรงเปลี่ยนนามใหม่ว่า "วัดชีโพน" เพราะคำว่าโพน โพล้นเป็นคำผวน แปลว่า "เห็นไกล" ในช่วงปลายสงครามโลกครั้งที่ 2 พ.ศ. 2485–2486 กรุงเทพถูกกองฝ่ายสัมพันธมิตรโจมตี คณะครูนักเรียนโรงเรียนราชินีได้อพยพนักเรียนมาทำการเรียนการสอนที่โรงเรียนวัดชีโพนแห่ง นอกจากนั้นยังมีบันทึกว่ามีการประหารชีวิตอ้ายโพ หูแหว่ง กับอ้ายชื้น ที่วัดชีโพนเมื่อวันที่ 21 ตุลาคม พ.ศ. 2414
อาคารเสนาสนะต่าง ๆ ภายในวัดมีอุโบสถ ศาลาการเปรียญ และกุฏิสงฆ์ 7 หลัง อย่าไรก็ดีเมื่อ พ.ศ. 2556 มีรายงานว่าางวัดได้รื้อวิหารเก่าสมัยพระบาทสมเด็จพระพุทธยอดฟ้าจุฬาโลกมหาราช
เจอร์นัลออฟเนอร์สซิงเมเนจเมนต์

เจอร์นัลออฟเนอร์สซิงเมเนจเมนต์  เป็นวารสารแบบพิชญพิจารณ์รายสองเดือนซึ่งครอบคลุมความก้าวหน้าในสาขาวิชาการบริหารการพยาบาลและภาวะผู้นำ วารสารดังกล่าวได้รับการก่อตั้งขึ้นใน ค.ศ. 1993 โดยแอนโทนี พาลเมอร์ และเผยแพร่โดยจอห์น ไวลีย์ แอนด์ซันส์ ซึ่งปัจจุบันวารสารนี้ได้รับการเรียบเรียงโดยฟิโอนา ทิมมินส์ (วิทยาลัยทรินิตีดับลิน)
สาระสังเขปและดัชนี.
วารสารดังกล่าวได้รับการสรุปและจัดทำดัชนีในฐานข้อมูลบรรณานุกรมต่อไปนี้:
ตามสิ่งพิมพ์"เจอร์นัลไซเทชันรีพอตส์" วารสารนี้มีปัจจัยกระทบ ค.ศ. 2020 ที่ 3.325 โดยอยู่อันดับที่ 143 จาก 226 ในหมวดหมู่ 'การจัดการ', อันดับที่ 7 จาก 124 ในหมวดหมู่ 'การพยาบาล' และอันดับที่ 7 จาก 122 ในหมวดหมู่ 'การพยาบาล (สังคมศาสตร์)'
โรบล็อกซ์คอร์ปอเรชั่น

โรบล็อกซ์คอร์ปอเรชั่น  เป็นบริษัทผู้พัฒนาวิดีโอเกมสัญชาติอเมริกัน ที่ตั้งอยู่ในเมืองซานมาเตโอ, รัฐแคลิฟอร์เนีย บริษัทก่อตั้งขึ้นใน พ.ศ. 2547 โดยเดวิด บาสซุกกี และเอริค แคสเซล บริษัทเป็นผู้พัฒนาแพลตฟอร์มเกมออนไลน์อย่าง"โรบล็อกซ์"ซึ่งเปิดตัวใน พ.ศ. 2549 ข้อมูลเมื่อ 31 ธันวาคม พ.ศ. 2566 โรบล็อกซ์คอร์ปอเรชั่นปัจจุบันมีพนักงานมากกว่า 2,400 คน
จ้าวกงหมิง

จ้าวกงหมิง , หรือเป็นที่รู้จักในนาม จ้าวกงหยวนส่วย (#เปลี่ยนทาง - ขุนพลแม่ทัพตระกูลจ้าว) หรือมักขนานนามว่า ไฉ่สิ่งเอี้ยบู๊ (เทพแห่งโชคลาภปางพระเดช) เป็นเซียนเทพเจ้าแห่งโชคลาภในศาสนาชาวบ้านจีนและลัทธิเต๋า จ้าวกงหมิงเป็นไฉ่ซิงเอี๊ย ที่มีชื่อเสียงโดดเด่นที่ได้รับความนิยมมากที่สุดในกลุ่มเทพเจ้าแห่งโชคลาภจีน โดยได้รับความนิยมในการสักการะบูชาในวันที่หนึ่งเดือนห้าตามปฏิทินจีนซึ่งถือเป็นวันประสูติของพระองค์ เรื่องราวการกำเนิดปรากฏพระองค์ยอดนิยมของพระองค์มักอ้างอิงมาจากวรรณกรรมจีนชื่อดังยอดนิยม คือ "ห้องสิน" (封神演义) อันตรงข้ามกับบันทึก "โผฉู หมี่ซิน ฉวนซู่" (Pochu Mixin Quanshu - #เปลี่ยนทาง) ว่าช่วงเวลาการกำเนิดปรากฏพระองค์นั้นคือสมัยราชวงศ์ซ่ง
เทพปกรณัม.
ห้องสิน.
ตามเทพปกรณัม "ห้องสิน" จ้าวกงหมิงนั้นเป็นเซียนนักพรตเต๋าทรงอยู่ฝ่ายของพระเจ้าชางโจ้วแห่งราชวงศ์ชาง โดยเป็นเชษฐาใหญ่สุดและทรงเป็นเชษฐาของเทพีประทานบุตรทั้งสาม คือ เจ้าแม่ยฺหวินเซียว เจ้าแม่ปี้เซียวและเจ้าแม่ฉฺยงเซียว พระองค์พร้อมด้วยขนิษฐาทั้งสามถึงแก่ชีพตักษัยวายชนม์หลังการรณรงค์ยุทธสงครามกับองค์เจียง จื่อหยาซึ่งเป็นฝ่ายของแห่งราชวงศ์โจว โดยต่อมา ได้รับการสถาปนาเป็นหนึ่งในคณะเทพสามร้อยหกสิบห้าองค์ โดยได้รับการสักการะบูชาและมีหน้าที่อุปถัมป์ค้ำจุนเกื้อหนุนในฐานะของไฉ่สิ่งเอี้ย (เทพเจ้าแห่งโชคลาภจีน) โดยได้รับการยกย่องว่าเป็นประมุขของไฉ่สิ่งเอี้ยอีกสี่พระองค์ซึ่งเป็นขุนพลบริวารของท่าน คือ เซียงเซิง  เฉาเป่า  เฉินจิ่วกง  เหยาเส้าสือ  โดยรวมเป็นเทพเจ้าแห่งโชคลาภจีนทั้งห้าทิศ ซึ่งขนานนามว่า "อู่ลู่ไฉเสิน"  โดยสืบต่อมา
อดอปมี!

อดอปมี!  เป็นเกมเล่นตามบทบาทออนไลน์ที่พัฒนาโดย Uplift Games บนแพลตฟอร์มเกมออนไลน์และแพลตฟอร์มการพัฒนาเกมของ"โรบล็อกซ์" จุดสนใจเดิมของตัวเกมก็คือการสวมบทบาทสมมติที่ผู้เล่นเป็นพ่อแม่รับเลี้ยงลูกหรือเด็กที่รับเลี้ยงเป็นลูกบุญธรรม หลังจากตัวเกมได้พัฒนาต่อไป จุดสนใจเดิมของตัวเกมก็เปลี่ยนไปเป็นการรับเลี้ยงเด็กและดูแลสัตว์เลี้ยงที่เสมือนจริงหลากหลายชนิด ซึ่งสามารถแลกเปลี่ยนกับผู้เล่นคนอื่น ๆ ได้ "อดอปมี!"มีจำนวนการเล่นเกือบ 3 หมื่นล้านครั้ง Uplift Games ซึ่งเป็นสตูดิโออิสระที่อยู่เบื้องหลังของเกม มีลูกจ้างประมาณ 40 คนและมีรายได้ 60 ล้านดอลลาร์สหรัฐต่อปี ส่วนใหญ่จะมาจากไมโครทรานส์แอคชั่น ตัวเกมมีผู้เล่นพร้อมกันโดยเฉลี่ย 500,000 คน ทำให้เป็นหนึ่งในเกมที่ได้รับความนิยมและประสบความสำเร็จมากที่สุดในเกมหนึ่งของ"โรบล็อกซ์" วันที่ 14 กรกฎาคม พ.ศ. 2565 ที่ผ่านมา ตัวเกมมีการกดถูกใจมากกว่า 5 ล้านครั้งและการเข้าเยี่ยมชมมากกว่า 28 พันล้านครั้ง รวมถึงเป็นรายการโปรดอีก 24 ล้านครั้ง
นพจิรา ฤกษ์ขจรนามกุล

นพจิรา ฤกษ์ขจรนามกุล (เกิด 25 กุมภาพันธ์ พ.ศ. 2538) ชื่อเล่น เฟิร์น เป็นนักแสดงและดีเจชาวไทย สังกัด เดอะ วัน เอ็นเตอร์ไพรส์ เป็นที่รู้จักจากละคร "หัวใจศิลา", "เวลากามเทพ" และ "แม่หยัว" รวมถึงเป็นดีเจคลื่นวิทยุ เฟล็กซ์ 104.5 เอฟเอ็ม 
ประวัติ.
นพจิรา ฤกษ์ขจรนามกุล เกิดเมื่อวันที่ 25 กุมภาพันธ์ พ.ศ. 2538 สำเร็จการศึกษาระดับปริญญาตรีจาก คณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ สาขาวิศวกรรมโยธา และสำเร็จการศึกษาระดับปริญญาโทจาก คณะวิศวกรรมศาสตร์ จุฬาลงกรณ์มหาวิทยาลัย สาขาวิศวกรรมโยธา 
นพจิราเคยเป็นตัวแทนนักศึกษาในการทำกิจกรรมต่าง ๆ ของมหาวิทยาลัยเทคโนโลยีพระจอมเกล้าพระนครเหนือ และได้เข้าร่วมการประกวด Mr. & Miss ประดู่แดง 2556 และได้รับรางวัลชนะเลิศ รวมถึงตำแหน่งรองชนะเลิศจากการประกวด "เทพีสวนปาล์ม" ทำให้ต่อมาได้รับการชักชวนให้สมัครเข้าร่วมโครงการ รักฝุ่นตลบ Casting Project ซึ่งเป็นโครงการที่ช่องวัน 31 จัดขึ้นเพื่อค้นหานักแสดงหน้าใหม่มาร่วมแสดงในซีรีส์ "รักฝุ่นตลบ" ที่ออกอากาศเมื่อปี พ.ศ. 2559 ซึ่งได้รับรางวัลชนะเลิศร่วมกับธนภัทร กาวิละ โดยนพจิราได้ร่วมแสดงในซีรีส์ดังกล่าวในบท "ปลายฝัน"
โรงพยาบาลธนบุรี

โรงพยาบาลธนบุรี เป็นโรงพยาบาลเอกชนในเครือธนบุรีเฮลท์แคร์ ตั้งอยู่ที่ซอยอิสรภาพ 44 (ซอยแสงศึกษา) แขวงบ้านช่างหล่อ เขตบางกอกน้อย กรุงเทพมหานคร ก่อตั้งเมื่อวันที่ 10 พฤษภาคม พ.ศ. 2520 โดยนายแพทย์ บุญ วนาสิน
โรงพยาบาลธนบุรีเป็นโรงพยาบาลเอกชนแห่งแรกของฝั่งธนบุรี (ฝั่งตะวันตกของแม่น้ำเจ้าพระยา) โดยตั้งอยู่ใกล้โรงพยาบาลศิริราช
ปัจจุบัน โรงพยาบาลนี้มีแพทย์กว่า 350 คน และมี 435 เตียง ตลอด 24 ชั่วโมงปัจจุบันมี นายแพทย์ ไพบูลย์ เอกแสงศรี เป็นประธานเจ้าหน้าที่บริหารกลุ่ม นายแพทย์ ธนาธิป ศุภประดิษฐ์ เป็นรองประธานเจ้าหน้าที่บริหารกลุ่ม
ศาสตราจารย์คลินิก นายแพทย์ วิศิษฎ์ วามวาณิชย์ เป็นผู้อำนวยการ นาย เฉลิมกุล อภิบุณโยภาส เป็นผู้อำนวยการโรงพยาบาลธนบุรี ทวีวัฒนา
เชิงเทียนปารากัส

เชิงเทียนปารากัส  หรือ เชิงเทียนแอนดีส  เป็นจีโอกลิฟโบราณ ตั้งอยู่บนด้านเหนือของคาบสมุทรปารากัสที่อ่าวปิสโก ประเทศเปรู เครื่องดินเผาที่พบในบริเวณใกล้เคียงมีอายุคาร์บอนอยู่ที่ 200 ปีก่อนคริสต์ศักราช ซึ่งตรงกับสมัยวัฒนธรรมปารากัส รูปคล้ายเชิงเทียนนี้มีความสูง 181 เมตร (595 ฟุต)
ไม่เป็นที่ทราบเลยว่าจีโอกลิฟนี้สร้างขึ้นเมื่อใดหรือใครเป็นผู้สร้าง บ้างว่าเกี่ยวข้องกับโฆเซ เด ซาน มาร์ติน ผู้นำขบวนการเอกราชในศตวรรษที่ 19 ในขณะที่บางส่วนว่าเป็นสัญลักษณ์ของฟรีเมสัน หรือเป็นลายแม่บทของต้นไม้แห่งโลกมีโซอเมริกา
มิลิตซา รากิช

มิลิตซา รากิช (9 มกราคม 1996 – 17 เมษายน 1999) เป็นเด็กหญิงอายุสามขวบที่เสียชีวิตจากระเบิดลูกปรายในเบลเกรดระหว่างเนโททิ้งระเบิดในยูโกสลาเวีย
ชีวประวัติ.
มิลิตซา รากิช เกิดในเบลเกรดเมื่อวันที่ 9 มกราคม 1996 บิดามารดาชื่อว่าฌาร์กอ  และดูชิตซา  เธอมีพี่ชายหนึ่งคน ชื่ออาเล็กซา 
ระหว่างเวลา 21:30–22:00 น. ของวันที่ 17 เมษายน 1999 รากิชวัยสามขวบถูกสะเก็ดระเบิดจากระเบิดลูกปรายขณะอยู่ในห้องน้ำ บนชั้นสองของอะพาร์ตเมนต์เลขที่ 8 ถนนดิมิตริยา ลาซารอวา ราเช ในบาตัยนิตซา ย่านชานเมืองของเบลเกรด บ้านของเธอตั้งอยู่ห่างจากฐานทัพอากาศบาตัยนิตซาประมาณ บาตัยนิตซาเป็นเป้าโจมตีของเนโทหลายครั้งระหว่างการทิ้งระเบิดในยูโกสลาเวียซึ่งดำเนินไประหว่างเดือนมีนาคมถึงมิถุนายน 1999 รากิชเสียชีวิตทันทีขณะที่ยังคงนั่งอยู่บนโถส้วมสำหรับเด็ก ในการโจมตีครั้งเดียวกันนี้มีพลเมืองได้รับบาดเจ็บอีกห้าคน
พิธีศพของเธอจัดขึ้นในวันที่ 19 เมษายน ในวันเดียวกัน มิลัน ก็อมเนนิช รัฐมนตรีว่าการกระทรวงสารสนเทศ เผยแพร่แถลงการณ์ระบุว่าเธอเสียชีวิตเพราะ "พวกขี้ขลาดจากเนโท"
สิ่งสืบเนื่อง.
รากิชเป็นหนึ่งในเด็กทั้งหมด 89 คนที่เสียชีวิตจากการทิ้งระเบิดของเนโท ตามที่มีร์กอ สเว็ตกอวิช นายกรัฐมนตรีเซอร์เบีย กล่าวอ้าง การเสียชีวิตของรากิชได้รับความสนใจและได้รับการรายงานอย่างมากในสื่อของเซอร์เบีย ในทางกลับกัน เรื่องราวของเธอแทบไม่ได้รับการรายงานในสื่อข่าวของตะวันตกเลย ในรายงานการทิ้งระเบิดในยูโกสลาเวียของเนโทฉบับสุดท้ายยังไม่มีการระบุถึงการเสียชีวิตของรากิช แม้แต่ในหมวดหมู่ "อุบัติการณ์พิเศษ" ผู้ตรวจการจากฮิวแมนไรตส์วอตช์ (เอชอาร์ดับเบิลยู) เดินทางไปเยี่ยมจุดที่เธอเสียชีวิตในวันที่ 7 สิงหาคม 1999 และตรวจสอบความเสียหาย รวมถึงสัมภาษณ์ผู้เห็นเหตุการณ์ รายงานโดยผู้ตรวจการของเอชอาร์ดับเบิลยูระบุว่าระเบิดลูกปรายตกลงข้างอะพาร์ตเมนต์ที่รากิชอาศัยอยู่ เหตุการณ์นี้เป็นครั้งแรกที่มีรายงานยืนยันว่าเนโทใช้ระเบิดลูกปรายในเซอร์เบีย ก่อนหน้านี้มีเพียงบันทึกการใช้ระเบิดลูกปรายแค่ในคอซอวอเท่านั้น กระทรวงสาธารณสุขของยูโกสลาเวียยังมอบภาพถ่ายของเหตุการณ์ให้แก่เอชอาร์ดับเบิลยู ซึ่งต่อมาไปปรากฏอยู่ในหนังสือ "หนังสือปกขาวว่าด้วยอาชญากรรมของเนโทในยูโกสลาเวีย" ที่รัฐบาลยูโกสลาเวียจัดพิมพ์เผยแพร่
สาธารณชนเซอร์เบียบางภาคส่วนได้เรียกร้องให้คริสตจักรออร์ทอดอกซ์เซอร์เบียประกาศให้รากิชเป็นนักบุญ
ในปี 2004 อารามตเวอร์ด็อชใกล้กับเมืองเตรบิเญในประเทศบอสเนียและเฮอร์เซโกวีนา เปิดตัวภาพปูนเปียกแสดงภาพรากิชประกอบจารึกที่เรียกขานเธอว่าเป็นนวมรณสักขี (neomartyr) ในช่วงเดียวกัน คริสตจักรออร์ทอดอกซ์เซอร์เบียได้ประกาศว่าจะพิจารณาประกาศให้เธอเป็นนักบุญหากคัลต์ของเธอมีผู้ติดตามอย่างกว้างขวาง
พรีม่าดอล

พรีม่าดอล (; โรมาจิ: "Purima Dōru") เป็นโครงการสื่อผสมญี่ปุ่น สร้างโดยบริษัทคีย์และวิชวลอาตส์ในเดือนตุลาคม พ.ศ. 2563 ประกอบด้วยฟิกเกอร์ของเล่นโดยโคโตบูกิยะ ซีรีส์เรื่องสั้นและนิยายออนไลน์ ซีรีส์อนิเมะโทรทัศน์สร้างโดย ไบบูรีแอนิเมชันสตูดิโอส์ ออกอากาศตั้งแต่เดือนกรกฎาคมถึงกันยายน พ.ศ. 2565
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: มิกาโกะ โคมัตสึ
ให้เสียงโดย: โทโมโยะ คูโรซาวะ
รายชื่อคอนเสิร์ตจีเอ็มเอ็ม แกรมมี่

ต่อไปนี้เป็นรายชื่อของคอนเสิร์ตศิลปินไทยที่จัดขึ้นโดยบริษัท จีเอ็มเอ็ม แกรมมี่ จำกัด (มหาชน) และ/หรือ บริษัท จีเอ็มเอ็ม มิวสิค จำกัด (มหาชน)
คุณชาย

"คุณชาย (อังกฤษ: To Sir, With Love)" เป็นละครโทรทัศน์ในปี 2565 แนวพีเรียด ดราม่า ผลิตโดย เดอะ วัน เอ็นเตอร์ไพรส์ เค้าโครงเรื่องโดย วาทินีย์ โอฬาร์กร เขียนโดย ชวนนท์ สารพัฒน์, วรรณถวิล สุขน้อย, ธนานันต์ คำศรี นำแสดงโดย ธนภัทร กาวิละ, กฤษกร กนกธร, รชตะ หัมพานนท์, คามิลล่า กิตติวัฒน์, ศักดิ์สิทธิ์ แท่งทอง, ปิยธิดา มิตรธีรโรจน์, ปานวาด เหมมณี, มยุริญ ผ่องผุดพันธ์, สมชาย เข็มกลัด, รฐา โพธิ์งาม และ ไปรมา รัชตะ
กำกับการแสดงโดย วรวิทย์ ขัตติยโยธิน
ละครกล่าวถึงสภาพสังคมในปี พ.ศ. 2474 ที่สังคมไม่ยอมรับการมีตัวตนหรือบทบาทของบุคคลรักร่วมเพศ ถูกปิดกั้นในสังคมจีนภายใต้คำว่า ต้วนซิ่ว (断袖)
การเปลี่ยนตัวนักแสดง.
เดิมที ภัทรธิดา พัชรวีระพงษ์ ได้รับบทคุณจันทร์ และถ่ายทำแล้วประมาณ 60 เปอร์เซ็นต์ แต่เสียชีวิตกะทันหัน ปานวาด เหมมณี จึงได้รับบทบาทนี้แทน และเนื่องจากละครเรื่องนี้ถ่ายทำแบบไม่ต่อเนื่อง ฉากที่ภัทรธิดาเคยแสดงเอาไว้จึงถูกยกเลิกและถ่ายทำใหม่ด้วยการแสดงของปานวาดทั้งหมด
บ้านล่องลอย

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
บ้านล่องลอย  เป็นภาพยนตร์อนิเมะกำกับโดยฮิโรยาซุ อิชิดะ สร้างโดยสตูดิโอโคโลริโด ภาพยนตร์เข้าฉายในโรงภาพยนตร์ในประเทศญี่ปุ่นและฉายทางเน็ตฟลิกซ์ในวันที่ 16 กันยายน พ.ศ. 2565
การสร้างและการฉาย.
ภาพยนตร์ประกาศการสร้างโดยเน็ตฟลิกซ์เมื่อเดือนกันยายน พ.ศ. 2564 สร้างโดยสตูดิโคโลริโด กำกับโดยฮิโรยาซุ อิชิดะ เขียนบทโดยอิชิดะร่วมกับฮายาชิ โมริและมินาโกะ ซากาโมโตะ ออกแบบตัวละครโดยอากิฮิโระ นางาเอะ และบรรเลงดนตรีประกอบโดยอูมิตาโร อาเบะ วงซูโตมาโยะร้องเพลงประกอบภาพยนตร์ชื่อเพลงว่า "Kieteshimai Sō Desu" (ดูเหมือนฉันกำลังจางหายไป) เช่นเดียวกับเพลงประกบแทรกชื่อเพลงว่า "Natsugare" (ซบเซาในฤดูร้อน) ภาพยนตร์ออกฉายในวันที่ 16 กันยายน พ.ศ. 2565 ทางเน็ตฟลิกซ์และในโรงภาพยนตร์ประเทศญี่ปุ่น
Cunt

Cunt  เป็น คำหยาบคาย หมายถึง โยนี หรือ ช่องคลอด มันถูกใช้ในหลากหลายวิธี รวมถึงใน แง่ของการดูหมิ่น cunt สามารถใช้เป็นคำที่ดูหมิ่นและหยาบคายสำหรับผู้หญิงในสหรัฐอเมริกา ชายหรือหญิงที่ไม่น่าคบหรือโง่เง่าในสหราชอาณาจักร หรือผู้ชายที่ดูถูกในออสเตรเลียและนิวซีแลนด์ อย่างไรก็ตาม ในออสเตรเลียและนิวซีแลนด์ อาจเป็นคำที่เป็นกลางหรือเชิงบวกก็ได้เมื่อใช้กับคุณสมบัติเชิงบวก (เช่น "He's a good cunt") คำนี้มีความรู้สึกอนุพันธ์ต่างๆ รวมถึงการใช้คำคุณศัพท์และกริยา
เจ้าหญิงซะลี่น

สุสีริมรัตศวารัตนาเทวี  หรือที่ขนานนามกันทั่วไปว่า เจ้าหญิงซะลี่น  หรือ ซะลี่น ซุพะย่า ([səlɪ́ɰ̃ sṵpʰəjá]), ดำรงอิสริยยศ ตะบีนไดง์ (ว่าที่สมเด็จพระอัครมเหสีแห่งพระมหากษัตริย์พม่าในรัชกาลถัดไป) ในช่วงปลายของราชวงศ์โก้นบอง ชาวยุโรปออกพระนามว่า "เซลินา โซเฟีย" เป็นพระราชธิดาองค์โปรดของพระเจ้ามินดง ผู้ชำนาญวิชาคณิตศาสตร์ และทรงดำรงตำแหน่งเป็นเจ้ากรมธนารักษ์ (เทียบเท่ากระทรวงการคลังของอังกฤษ) ในรัชกาลของพระเจ้ามินดง
พระประวัติ.
เจ้าหญิงซะลี่นประสูติในปี ค.ศ. 1847 เป็นราชบุตรีของพระเจ้ามินดง และเจ้าจอมริมบึง ณ พระราชวังอมรปุระ ในราชธานีเดิม นครอมรปุระของพม่าในขณะนั้น นามแรกประสูติที่ได้รับพระราชทานคือ แม-มโย่มูน (မယ်မျိုးမွန်) เชื่อกันว่าพระนางเป็นพระราชมารดาของพระเจ้ามินดงกลับชาติมาประสูติอีกครั้ง พระนางได้รับการอุปถัมภ์ดูแลจากพระมเหสีตำหนักเหนือ คือ พระนางมยอกนันดอ ขนิษฐาต่างชนนีของเจ้าจอมริมบึง เมื่อพระเจ้ามินดงทรงปราบดาภิเษกเสวยราชสมบัติ เจ้าหญิงซะลี่นทรงได้รับกัลปนาเมืองชเวกู และต่อมาคือเมืองซะลี่นพร้อมด้วยราชทินนามราชทาน คือ "สิริรัตนาเทวี" และราชอิสริยยศ "ซุพะย่า"
พระนางได้รับการสถาปนาและวางองค์เป็น "ตะบีนไดง์" (พระชายาเอกแห่งมกุฎราชกุมาร, အိမ်ရှေ့ထိပ်ထား မိဖုရား), ภายหลังการลอบปลงพระชนม์มกุฎราชกุมารเจ้าชายกะนอง ในปี ค.ศ. 1866 โดยทรงได้รับเลือกให้ทรงพระยศว่าที่สมเด็จพระอัครมเหสีแห่งพระมหากษัตริย์พม่าในรัชกาลถัดไป
ถึงแม้ทรงได้รับการสถาปนาและกำหนดวางองค์เป็นว่าที่สมเด็จพระอัครมเหสีแห่งพระมหากษัตริย์พม่าในรัชกาลถัดไป แต่พระนางโปรดปรานชีวิตทางธรรมมากกว่า ดังจะเห็นได้จากอารามซะลี่น ณ มัณฑะเลย์ อันได้ทรงศรัทธาปสาทะอุทิศไว้ในพระบวรศาสนา อย่างไรก็ตามสุดท้าย เจ้าหญิงซะลี่นมิได้รับการสถาปนาขึ้นเป็นสมเด็จพระอัครมเหสีแห่งพระมหากษัตริย์พม่าในรัชกาลถัดไป เนื่องจากพระเจ้าสีป่อทรงราชาภิเษกสมรสและสถาปนาพระนางศุภยาลัตเป็นพระอัครมเหสี และขนิษฐาของนางคือ พระนางศุภยาจีเป็นพระมเหสี
ว่ากันว่าพระนางทรงออกบวชเป็นชีทันทีหลังการพระราชพิธีพระบรมศพของพระเจ้ามินดงเสร็จสิ้นและได้รับการฝังพระบรมศพแล้ว พระนางสิ้นพระชนม์ในปี ค.ศ. 1879 สิริพระชนม์มายุ 33 ชันษา ว่ากันว่าทรงถูกสำเร็จโทษด้วยอุบายพระนางศุภยาลัต
ในวัฒนธรรมร่วมสมัย.
พระนางได้รับการดัดแปลงเป็นตัวละครนามว่า เจ้านางทองพญา ในละครโทรทัศน์เรื่อง "เพลิงพระนาง"
วอร์ธันเดอร์

วอร์ธันเดอร์  เป็นวิดีโอเกมต่อสู้กันโดยพาหนะที่เล่นได้ฟรี พัฒนาและเผยแพร่โดย Gaijin Entertainment ประกาศในปี พ.ศ. 2554 เปิดตัวครั้งแรกในเดือนพฤศจิกายน พ.ศ. 2555 โดยเปิดเป็นเวอร์ชันเบต้าพร้อมวางจำหน่ายทั่วโลกในเดือนมกราคม พ.ศ. 2556 เปิดตัวอย่างเป็นทางการเมื่อวันที่ 21 ธันวาคม พ.ศ. 2559 มีรูปแบบการข้ามแพลตฟอร์มสำหรับ ไมโครซอฟท์ วินโดวส์, แมคโอเอส, ลินุกซ์, เพลย์สเตชัน 4, เอกซ์บอกซ์วัน, เพลย์สเตชัน 5, เอกซ์บอกซ์ซีรีส์เอกซ์, เอกซ์บอกซ์ซีรีส์เอส และ Shield Android TV
ได้รับการพัฒนาให้เป็น "เกมจำลองการบิน" เดิมชื่อว่า "World of Planes" (เวิลด์ออฟวอร์แพลนส์) แต่เนื่องจากชื่อมีความคล้ายกับเวิลด์ออฟวอร์แพลนส์ ของวอร์เกมมิ่ง ต่อมาจึงได้เปลี่ยนชื่อเป็น "วอร์ธันเดอร์" ในปี พ.ศ. 2555
"วอร์ธันเดอร์" ได้รับรางวัลหลายรางวัลหลังจากการเปิดตัวของตัวเกม ชนะเกมจำลองสถานการณ์ที่ดีที่สุดในงาน Gamescom 2013 Awards รวมทั้งได้รับรางวัล Best Game, Best Developer, Best Technology และ Best Sound ในงาน KRI 2013 Awards ในปี พ.ศ. 2562 วอร์ธันเดอร์ เป็นหนึ่งในเกมที่มีผู้เล่นมากที่สุดบนสตีม โดยมีผู้เล่นพร้อมกันมากกว่า 25,000 คน ในปี พ.ศ. 2565 จำนวนผู้เล่นของวอร์ธันเดอร์ พร้อมกันบนสตีม มีเพียง 50,000 คนโดยเฉลี่ยและสูงสุดที่ 76,204 คน ในวันที่ 31 มีนาคม ปัจจุบันเกมวอร์ธันเดอร์ มีผู้ลงทะเบียนมากกว่า 50 ล้านคน
เบิร์ดออฟสตีล

เบิร์ดออฟสตีล (蒼の英雄 Birds of Steel, Ao no Eiyū: Birds of Steel) เป็นเกมวิดีโอจำลองการบินต่อสู้ ที่สร้างโดย Gaijin Entertainment และเผยแพร่โดย Konami วางจำหน่ายเมื่อวันที่ 13 มีนาคม พ.ศ. 2555 สำหรับเพลย์สเตชัน 3 และเอกซ์บอกซ์ 360
ฐานันดรที่สามคือ?

ฐานันดรที่สามคือ?  เป็นจุลสารการเมืองที่ถูกเขียนขึ้นในเดือนมกราคม ค.ศ. 1789 ไม่นานก่อนการปะทุของการปฏิวัติฝรั่งเศส โดยนักเขียนและนักบวชชาวฝรั่งเศสนามว่า คุณพ่อ(Abbé) แอมานุแอล โฌแซ็ฟ ซีเยแย็ส (ค.ศ. 1748–1836) จุลสารดังกล่าวเป็นการตอบสนองของซีเยแย็สต่อคำเชิญของขุนคลังเอก ฌัก แนแกร์ สำหรับนักเขียนให้ชี้แจงว่า พวกเขาคิดว่าควรที่จะจัดตั้งสภาฐานันดรอย่างไร
ในจุลสารดังกล่าว ซีเยแย็สได้ให้เหตุผลว่า ฐานันดรที่สาม-ประชาชนทั่วไปของฝรั่งเศส-ถูกก่อตั้งขึ้นเป็นชาติที่สมบูรณ์ในตัวเอง และไม่จำเป็นต้องมี "น้ำหนักตายตัว" ของอีกสองฐานันดร ฐานันดรที่หนึ่งและสองของคณะสงฆ์และชนชั้นสูง ซีเยแย็สได้ระบุว่าประชาชนต้องการผู้แทนที่แท้จริงในสภาฐานันดร ตัวแทนที่เท่าเทียมกับสองฐานันดรที่ได้นำมารวมตัวกัน และการออกคะแนนเสียงโดยนับตามจำนวนคนและไม่ใช่นับตามรายฐานันดร แนวคิดเหล่านี้มีอิทธิพลอย่างมากต่อการปฏิวัติฝรั่งเศส
ใจความสรุป.
จุลสารฉบับนี้ถูกจัดทำขึ้นเกี่ยวกับคำถามเชิงสมมุติสามข้อและคำตอบของซีเยแย็ส คำถามและคำตอบคือ :
ตลอดทั้งหมดของจุลสารดังกล่าว ซีเยแย็สได้ให้เหตุผลว่าฐานันดรที่หนึ่งและที่สองนั้นแทบไม่มีความจำเป็นเลย และฐานันดรที่สามเป็นฐานันดรที่ถูกต้องตามกฏหมายเพียงแห่งเดียวของฝรั่งเศสอย่างแท้จริง ซึ่งเป็นตัวแทนของประชาชนทั้งหมด ดังนั้น เขาจึงยืนยันว่า สมควรแทนที่อีกสองฐานันดรทั้งหมด ฐานันดรที่สามต้องทนแบกรับน้ำหนักของภาษีส่วนใหญ่
ไทยลีก 3 ฤดูกาล 2565–66 – โซนภาคใต้

ไทยลีก 3 ฤดูกาล 2565–66 โซนภาคใต้ เป็นส่วนหนึ่งของการแข่งขันไทยลีก 3 ฤดูกาล 2565–66 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 6 ของไทยลีก 3 นับตั้งแต่ก่อตั้งลีกเมื่อ พ.ศ. 2560
สโมสร.
สโมสรที่เข้าแข่งขันในฤดูกาล 2565–66 โซนภาคใต้ มีจำนวน 12 สโมสร โดยแบ่งเป็นสโมสรจากฤดูกาล 2564–65 จำนวน 9 สโมสร และสโมสรที่เลื่อนชั้นจากไทยแลนด์ อเมเจอร์ลีก จำนวน 3 สโมสร
ผู้เล่นต่างชาติ.
สำหรับการขึ้นทะเบียนผู้เล่นต่างชาติ กำหนดให้เป็นนักกีฬาฟุตบอลต่างชาติสัญชาติทั่วไปไม่เกิน 3 คน
Note :: ผู้เล่นที่ปล่อยตัวระหว่างตลาดซื้อขายนักเตะครั้งที่ 2: ผู้เล่นที่ลงทะเบียนระหว่างตลาดซื้อขายนักเตะครั้งที่ 2↔: ผู้เล่นที่มีสองสัญชาติ→: ผู้เล่นที่ออกจากสโมสรหลังจากลงทะเบียนในเลกแรกหรือเลกที่สอง
สถิติ.
<templatestyles src="Col-begin/styles.css"/>
เฮย์เดย์

เฮย์เดย์  เป็นเกมแนวทำฟาร์มบนมือถือ ที่พัฒนาและเผยแพร่โดยซูเปอร์เซลล์ เฮย์เดย์วางจำหน่ายสำหรับไอโอเอส ในวันที่ 21 มิถุนายน พ.ศ. 2555 ส่วนของแอนดรอยด์ ในวันที่ 20 พฤศจิกายน พ.ศ. 2556 ตามรายงานจากปี พ.ศ. 2556 ซูเปอร์สเซลล์ทำรายได้ 30 ล้านดอลลาร์สหรัฐต่อเดือนจากเฮย์เดย์ และแคลชออฟแคลนส์ ในปี พ.ศ. 2556 เฮย์เดย์ เป็นเกมที่สร้างรายได้สูงสุดเป็นอันดับที่ 4 ของโลก
ไอเดนทิทีวี

ไอเดนทิทีวี  เป็นเกมสยองขวัญแนวเอาชีวิตรอดผู้เล่นหลายคนแบบอสมมาตรที่เล่นฟรีในปี ค.ศ. 2018 พัฒนาและเผยแพร่โดยบริษัทเน็ตอีสของจีน ร่วมกับสตูดิโอ Behaviour Interactive ของแคนาดา ผู้สร้างเกมที่มีลักษณะคล้ายกันอย่างเดดบายเดย์ไลต์ ผู้เล่นจะรับบทเป็นนักล่าหรือผู้รอดชีวิตในเกมแบบหนึ่งต่อสี่ นักล่าจะต้องล่าและกำจัดผู้รอดชีวิต โดยปกติจะใช้เก้าอี้จรวด ในขณะที่ผู้รอดชีวิตต้องหลบหนีจากนักล่าและร่วมมือกันเปิดประตูทางออกโดยถอดรหัสเครื่องเข้ารหัส
เกมเปิดตัวครั้งแรกเมื่อวันที่ 2 เมษายน ค.ศ. 2018 โดยเน็ตอีสในประเทศจีน และเปิดตัวทั่วโลกในวันที่ 5 กรกฎาคม ค.ศ. 2018 สำหรับผู้ใช้ไอโอเอสและวันที่ 11 กรกฎาคม 2018 สำหรับผู้ใช้แอนดรอยด์ ปัจจุบันเกมมีให้บริการบนแอปสโตร์ กูเกิล เพลย์สโตร์ และระบบปฏิบัติการวินโดวส์
เอิร์นทูดาย 2

เอิร์นทูดาย 2  เป็นวิดีโอเกมที่พัฒนาโดยสตูดิโออินดี้ Toffee Games ของรัสเซีย ซึ่งต่อจากภาคแรกของเอิร์นทูดาย 1 ในปี พ.ศ. 2556 เอิร์นทูดาย 2 เราจะได้เห็นจากฉากทะเลทรายที่คุ้นเคยจากภาคแรก และเจาะลึกเข้าไปในส่วนลึกของเมืองที่โดนพวกซอมบี้บุก ผู้เล่นจะต้องผ่านเมืองแต่ละเมืองเพื่อไปถึงด่านและเข้าเส้นชัยเพื่อชนะ
รัฐนวนคร

นวนคร (อักษรโรมัน: Nawanagar) เป็นรัฐมหาราชาอินเดียในภูมิภาคหะลาร์ ตั้งอยู่บนชายฝั่งทิศใต้ของอ่าวกูตจ์ นำโดยราชวงศ์ราชปุตชเดชา ราชธานีตั้งอยู่ที่ปัจจุบันคือเมืองจามนคร รัฐมีอาณาเขต และประชากร 336,779 คนในปี 1901 ผู้นำของรัฐเรียกว่า "จามซาฮิบ" มาจากเผ่าพงษ์เดียวกันกับราวแห่งกูตจ์ รัฐนวนครเป็นรัฐขั้น 13 ปืนสลุต (13-gun salute) ในสมัยบริติชราช รัฐเป็นส่วนหนึ่งของหน่วยขติยาวาร์ ในเขตคุชราต รัฐบอมเบย์
รัฐมีความมั่งคั่งหลักมาจากอุตสาหกรรมไข่มุก ผู้นำคนสำคัญคือจามซาฮิบรณชิตสิงหจี ซึ่งเป็นนักคริกเก็ตที่แคมบริดจ์ในประเทศอังกฤษก่อนที่จะเสวยราชสมบัติ
เรือนจำติหาร

เรือนจำติหาร (อักษรโรมัน: Tihar) เป็นเรือนจำในนิวเดลี ประเทศอินเดีย และเป็นหมู่เรือนจำที่ใหญ่ที่สุดในเอเชียใต้ บริหารงานโดยกรมเรือนจำในเดลี รัฐบาลเดลี เรือนจำประกอบด้วยเรือนจำกลางเก้าเรือนจำ และเป็นหนึ่งในหมู่เรือนจำสามแห่งในเดลี อีกสองที่ตั้งอยู่ในโรหินี (มีเรือนจำกลางเดียว) และ มันโทลี (มีเรือนจำกลางหกเรือนจำ) เรือนจำตั้งอยู่ในพื้นที่หมู่บ้านติหาร ราว 3  กิโลเมตรจากชนกปุรี ในนิวเดลีตะวันตก
เรือนจำมีรูปภายนอกเป็นสถาบันการลงทัณฑ์ และมีเป้าหมายหลักคือการเปลี่ยนผู้ถูกคุมขังให้กลายเป็นสมาชิกธรรมดาในสังคม โดยมีการจัดสอนและฝึกทักษะที่เป็นประโยชน์ รวมถึงสอนให้เคารพกฎหมาย ผ่านวิธีการต่าง ๆ เช่น ดนตรีบำบัด ในเรือนจำยังมีสถานีวิทยุของตนเองที่ดำเนินรายการโดยผู้ถูกคุมขังในเรือนจำ เรือนจำติหารยังมีภาคอุตสาหกรรมภายใน ที่ผลิตสินค้าภายใต้ตราสินค้า "Tihar" ข้อมูลเมื่อ 2019[ [update]] เรือนจำติหารมีผู้ถูกคุมขังอยู่ 17,534 คน ในขณะที่เรือนจำมีขนาดรองรับได้ไม่เกิน 10,026 จำนวนผู้ถูกคุมขังในปลายปี 2019 สูงขึ้นถึง 11.79% เมื่อเทียบกับปีก่อนหน้า
ในสมัยที่เรือนจำติหารมีกิรัน เบดี เป็นผู้ตรวจการใหญ่เรือนจำ (Inspector General of Prisons) เธอได้จัดให้มีการปฏิรูปหลายประการในเรือนจำติหาร เช่น การเปลี่ยนชื่อใหม่เป็น "อาศรมติหาร" (Tihar Ashram) และจัดให้มีโครงการฝึกวิปัสสนาในทั้งผู้คุมและนักโทษ ภายใต้การสอนในระยะแรกโดยเอส เอ็น โคเอ็นกา นอกจากนี้ การศึกษาภายในเรือนจำยังเคยผลิตนักโทษที่เมื่ออกไปแล้วสมารถสอบผ่านข้อสอบข้าราชการ UPSC ในปี 1961 โรงงานของเรือนจำได้ตั้งขึ้นในเรือนจำกลางหมายเลข 2 ของติหาน ปัจจุบันกิจการอุตสาหกรรมของเรือนจำขยับขยายไปรวมถึงกิจการช่างไม้, ทอผ้า, ตัดเย็บ, กระดาษทำมือ, ศิลปะเชิงพาณิชย์ และเบเกอรี่ ในปี 2009 ยังมีการเพิ่มหน่วยทำรองเท้า ขึ้น และมีการเปิดตัวตราสินค้า "TJ's" ข้อมูลจากเดือนพฤษภาคม 2014 มีนักโทษ 700 คนที่ทำงานในหน่วยอุตสาหกรรมเหล่านี้ และ 25% ของรายได้จะถูกนำไปฝากไว้ในทุนสวัสดิการเหยื่อ (Victim Welfare Fund) สำหรับจ่ายค่าชดเชยแก่เหยื่อและครอบครัว
การหลบหนี.
เชร์ สิงห์ รานา ซึ่งถูกจับกุมจากฐานฆาตกรรมฟูลัน เทวี ในปี 2001 หลบหนีออกจากเรือนจำติหารในเดือนกุมภาพันธ์ 2004 ก่อนที่จะถูกจับกุมอีกครั้งที่โกลกาตาในปี 2006 ในเดือนมิถุนายน 2015 มีนักโทษสองคนที่รอการตัดสินโทษในเรือนจำติหารขุดอุโมงค์หลบหนีจากเรือนจำสำเร็จ
ปัญหาสุขภาพ.
เรือนจำไม่มีสิ่งอำนวยความสะดวกสำหรับผู้ป่วยอัมพาตครึ่งล่าง นอกจากนี้ หน่วย Integrated Counseling and Testing Centre ยังรายงานว่าราว 6% ถึง 8% ของนักโทษ 11,800 คนในติหารมีเชื้อ HIV จำนวนความชุกนี้สูงกว่าค่าเฉลี่ยในประชากรของอินเดีย
คุกเกิน

คุกเกิน ("ฟันเฟือง") เป็นสิ่งก่อสร้างของ "ชัลเมอร์สฟัสติเกียเตอร์" (Chalmersfastigheter) ส่วนหนึ่งของมหาวิทยาลัยเทคโนโลยีชัล์เมอรส์ ในกอเทนเบิร์ก ประเทศสวีเดน ผลงานออกแบบโดยวินกอร์ดอาร์คิเทกต์คอนเตอร์ อาคารเริ่มก่อสร้างในเดือนตุลาคม 2010 แล้วเสร็จในเดือนมีนาคม 2011 และตั้งอยู่ในวิทยาเขตลินด์ฮ็อลเมิน นอกจากนี้ยังมีทางเดินเท้าเชื่อมต่อกับอาคารศูนย์ที่ตั้งอยู่ติดกัน
โอลาเทวี

โอลาเทวี (อักษรโรมัน: Oladevi) เป็นเทพีแห่งอหิวาตกโรค บูชาในแถบเบงกอล ซึ่งรวมถึงประเทศบังกลาเทศและรัฐเบงกอลตะวันตกในประเทศอินเดีย และในแถบบมาร์วาร์ของรัฐราชสถาน นามอื่นของพระนางได้แก่ โอไลจัณฑิ (Olaichandi), โอลาบีบี (Olabibi) และ บีบีมา (Bibima) ปรากฏการบูชาโดยทั้งชาวฮินดูและชาวมุสลิมในแถบเบงกอล โอลาเทวีมีส่วนสำคัญมากในธรรมเนียมพื้นถิ่นของเบงกอล มีการเคารพบูชาโดยชุมชนต่าง ๆ ที่มีวัฒนธรรมต่างกัน
ปกรณัม.
เชื่อกันว่าโอลาเทวีเป็นภรรยาของมายาสูร กษัตริย์และสถาปนิกในตำนานของเหล่าอสูร, ธนวะ และ ไทตยะ ในตำนานของพื้นถิ่น ผู้บูชาพระนางถือว่าพระนางเป็นเทวีแห่งอหิวาห์ตกโรค และบูชาเพื่อขอให้พระนางช่วยปกปักรักษาชุมชนจากโรคอหิวาห์ ซึ่งในอดีตระบาดไปทั่วในชุมชนแถบนั้น ในภาษาเบงกอล คำว่าอหิวาห์เรียกว่า "ola-otha" หรือ "ola-utha" มีที่มาจาก "Ola" ("โอลา" แปลว่าลง และ "utha" แปลว่าขึ้น) ซึ่งบรรยายถึงอาการอุจจาระร่วงและอาเจียนขอโรค
สำหรับชาวฮินดู ถือว่าพระนางเป็นรูปปางของพระปารวตีผิววรกายสีเหลืองเข้ม ทรงส่าหรีสีน้ำเงินและประดับด้วยเครื่องประดับ มีแขนจำนวนมาก และประทับนั่งโดยมีเด็กนั่งตักพระนางอยู่ ศาสนาฮินดูในแถบเบงกอลเรียกพระนางว่า "โอลาบีบี" หรือ "บีบีมา" ซึ่งมีที่มาจาก "โอลาบีบีคัน" (Olabibi Gan; เพลงโอลาบีบี) ซึ่งเล่าเรื่องบุตรของเจ้าหญิงฮินดูผู้ถือครองพรหมจรรย์และหายตัวไปอย่างเป็นปริศนาและกลับมาปรากฏกายอีกครั้งในฐานะเทพีที่รักษาบรรดาบุตรของขุนนางในอาณาจักรและมหาราชา ผู้เป็นตาของเธอ รูปของพระนางจะแสดงในรูปสวมเครื่องศีรษะ, ผ้าพันคอ และเครื่องประดับ เท้าสวมรองเท้านคร (nagra shoes) และบางครั้งสวมถุงเท้าด้วย ในมือหนึ่งถือคฑาอัศจรรย์ซึ่งจะทำลายความเจ็บป่วยของผู้บูชาพระนาง
พายุไต้ฝุ่นนันมาดอล (พ.ศ. 2565)

พายุไต้ฝุ่นนันมาดอล พ.ศ. 2565 ในประเทศญี่ปุ่นเรียกว่า พายุไต้ฝุ่นหมายเลข 14 ในประเทศฟิลิปปินส์เรียกว่า พายุซูเปอร์ไต้ฝุ่นโจซี (; โรมาจิ: "Reiwa Yonen Taifū Dai Ichiyon Gō"; #เปลี่ยนทาง) เป็นพายุหมุนเขตร้อนที่ขึ้นฝั่งจังหวัดคาโงชิมะตอนใต้บนเกาะคีวชูในวันที่ 18 กันยายน พ.ศ. 2565 และมุ่งหน้าสู่เกาะญี่ปุ่นใหญ่ กรมอุตุนิยมวิทยาญี่ปุ่นประกาศเตือนภัยพิเศษในจังหวัดคาโงชิมะและจังหวัดมิยาซากิ หนึ่งวันก่อนพายุไต้ฝุ่นจะขึ้นฝั่ง ซึ่งเป็นการประกาศเตือนภัยพิเศษครั้งแรกนอกจังหวัดโอกินาวะ มีการสั่งให้ประชาชนกว่า 2 ล้านคนที่อาศัยอยู่ทางตะวันตกเฉียงใต้ของประเทศญี่ปุ่นอพยพ กรมอุตุนิยมวิทยากล่าวว่าพายุไต้ฝุ่นนี้ "รุนแรงและอันตราย" และ "อาจก่อให้เกิดภัยพิบัติขนาดใหญ่"
มีรายงานว่า 300,000 กว่าครัวเรือนทางตะวันตกเฉียงใต้ของประเทศญี่ปุ่นไม่สามารถใช้ไฟได้หลังพายุไต้ฝุ่นนันมาดอลขึ้นฝั่งในวันอาทิตย์ตอนกลางคืน เจแปนแอร์ไลน์ยกเลิกเที่ยวบินกว่า 800 เที่ยว วันจันทร์ที่ 19 เจอาร์ตะวันตกยกเลิกการให้บริการซันโยชิงกันเซ็งระหว่างสถานีฮิโรชิมะและฮากาตะ นายกรัฐมนตรีญี่ปุ่น ฟูมิโอะ คิชิดะ ชะลอการเดินทางไปนครนิวยอร์กเพื่อกล่าวสุนทรพจน์ในสมัชชาใหญ่แห่งสหประชาชาติเพื่อเฝ้าระวังผลกระทบที่อาจเกิดขึ้นจากพายุไต้ฝุ่น
การเตรียมพร้อมและผลกระทบ.
ประเทศญี่ปุ่น.
มีการพยากรณ์พายุไต้ฝุ่นลูกนี้ว่าเป็นพายุไต้ฝุ่นใน 5 อันดับที่มีความรุนแรงมากที่สุดที่จะขึ้นฝั่งญี่ปุ่น อีกทั้งยังมีการคาดการณ์ว่ากระแสลมกรด (jet stream) จะเพิ่มความเสี่ยงที่จะทำให้น้ำท่วมในปัจจุบันแย่ลงอีก มีการประกาศเตือนภัยพิเศษในจังหวัดคาโงชิมะโดยกรมอุตุนิยมวิทยาญี่ปุ่น ซึ่งเป็นเตือนภัยพิเศษครั้งแรกนอกจังหวัดโอกินาวะ เจแปนแอร์ไลน์ได้ยกเลิกเที่ยวบินกว่า 800 เที่ยว และการบริการรถไฟล่าช้าเป็นอย่างมาก มีการคาดการณ์ว่าบริเวณที่ได้รับผลกระทบจากพายุไต้ฝุ่นหินหนามหน่อสองสัปดาห์ก่อนตกอยู่ภายใต้อิทธิพลของพายุไต้ฝุ่นนันมาดอล โดยรวม ประชาชนกว่า 7 ล้านคนได้รับคำสั่งให้อพยพ จากจำนวนประชากร 7 ล้านคนนั้น อย่างน้อย 965,000 คนอยู่ในจังหวัดมิยาซากิ, จังหวัดคาโงชิมะ และหมู่เกาะอามากูซะ มีการเตือนภัยขั้นสูงสุดตามมาตราวัดญี่ปุ่น (ระดับที่ 5) ในเมืองนิชิโนโอโมเตะ จังหวัดคาโงชิมะ
ตลอดช่วงบ่ายของวันที่ 18 กันยายน มิยาซากิวัดปริมาณน้ำฝนได้ที่ 381 มิลลิเมตร กรมอุตุนิยมวิทยากล่าวเพิ่มเติมว่าเป็น "ฝนตกที่ไม่เคยเกิดขึ้นมาก่อน" เสาไฟโค่นล้มตลอดพื้นที่ที่ได้รับผลกระทบ อย่างน้อย 190,000 ครัวเรือนไม่สามารถเข้าถึงไฟฟ้าได้ ในจังหวัดคาโงชิมะ ประชาชนมากกว่า 8,000 คน ย้ายออกจากบ้านและ 12,000 คนอยู่ในที่หลบภัย นายกรัฐมนตรี ฟูมิโอะ คิชิดะ ส่งเจ้าหน้าที่ตำรวจ นักดับเพลิง กองกำลังป้องกันตนเอง และเจ้าหน้าที่อื่น ๆ ลงไปในพื้นที่ที่ได้รับผลกระทบ ระดับน้ำในแม่น้ำหลายสายใน 4 จังหวัด: คาโงชิมะ, โออิตะ, มิยาซากิ และ คูมาโมโตะ ขึ้นสูงเกินระดับเตือนภัยน้ำท่วม เขือนกว่า 100 เขื่อนมีการปล่อยน้ำก่อนพายุไต้ฝุ่นจะมาถึงเพื่อป้องกันน้ำท่วม โดยตัวเลขของจำนวนเขื่อนที่มีการปล่อยน้ำก่อนนั้นสูงกว่าพายุไต้ฝุ่นไห่เฉิน
ก่ำเทียนไต่เต่

สฺวี่ ซฺวิ่น  หรือออกเสียงตามสำเนียงฮกเกี้ยนว่า ข้อฉิ้น นามรองว่า จิ้งจือ  เป็นเซียนและนักพรตเต๋าในลัทธิเต๋าและศาสนาชาวบ้านจีน ซึ่งมีชื่อเสียงและปรากฏอยู่ในราชวงศ์จิน ณ นครหนานชาง มณฑลเจียงซี และเป็นหนึ่งในปรมาจารย์ของสำนักนักพรตแห่งเขาลู่ พระองค์ได้รับการยกย่องเป็นเทพผู้ทักษ์แผ่นดินและผืนน้ำของชาวมณฑลเจียงซี โดยขนานนามว่า สฺวี่ จิ่วหลาง  หรือ สฺวี่ จิงหยาง  นอกจากนี้นามอื่น ๆ ของพระองค์ได้แก่ สฺวี่เทียนชือ  สฺวี่เจินจฺวิน  จิงหยางจู่ชือ  และ ก่ำเทียนไต่เต่  
ในหมู่ชาวไทยเชื้อสายจีนมักออกนามพระองค์ว่า เจ้าพ่อเขาตก ซึ่งเป็นนามของเทพารักษ์ในศาสนาพื้นเมืองท้องถิ่นของไทยอันมีหน้าที่รักษาพระพุทธบาท ณ เขาสัจจพันธ์คีรี ซึ่งเป็นการยืมนามของเทพารักษ์องค์นี้มาใช้แทนภาษาจีนอันเป็นนามเดิมของพระองค์ เช่นเดียวกับในกรณีของ เจ้าแม่ทับทิม อันเป็นเทพารักษ์นารีในศาสนาพื้นเมืองท้องถิ่นของไทยอันมีมากมายหลากหลายองค์ตามท้องถิ่นนั้น ๆ ที่หมู่ชาวไทยเชื้อสายจีนนำมาใช้ในภาษาไทยสำหรับเรียก ม่าจ้อโป๋ จุ้ยบ้วยเนี้ย และ เจ้าแม่ไท้ฮัว (ไท้วาโผ่) (泰华聖娘) ซึ่งเป็นเทพนารีคนละองค์แต่ใช้นามเดียวกันเช่นกัน
บทบาท.
“ก่านเทียนต้าตี้” เป็นอีกชื่อหนึ่งที่ชาวจีนในสังคมไทยใช้เรียกขานเจ้าพ่อเขาตกของศาสนาพื้นเมืองท้องถิ่นของไทยและบุคคลอันทรงคุณงามความดีอันเป็นที่ยกย่องแก่สาธารณชนในประวัติวัฒนธรรมจีนที่ได้รับการยกย่องหรือสถาปนาในตำแหน่งนี้ มีทั้งหมดสามองค์ได้แก่ นักพรตเต๋าสฺวี่ ซฺวิ่นท่านนี้ เจี้ยจื่อทุย  และ ปั๋วอี้ นอกจากนี้ สฺวี่ ซฺวิ่น ยังได้รับการยกย่องเป็น ซี่ต้าเทียนชือ  ร่วมกับเตียวฮู้เทียนชือ #เปลี่ยนทาง และ #เปลี่ยนทาง นอกจากนี้ยังได้รับการยกย่องเป็นเป็นหนึ่งในสามปรมาจารย์ของลัทธิเต่า คือ กำเทียนต้าตี้ หรือ ข้อจินหยิน, ซุนเจินเหริน(孫真人) หรือ ไท้อิดจิ้นหยิน และ หงอจิ้นหยิน (吳真人) หรือ เป่าเชิงต้าตี้ (保生大帝)
ครูพยาบาลแปลก ปีศาจป่วน

ครูพยาบาลแปลก ปีศาจป่วน (เกาหลี: ; ฮันจา: ; อาร์อาร์: "Bogeon-gyosa An Eunyeong"; แปล "School Nurse Ahn Eun-young") เป็นละครโทรทัศน์เกาหลี นำแสดงโดย ช็อง ยู-มี และนัม จู-ฮย็อก อิงจากนวนิยาย "School Nurse Ahn Eun-young" เขียนโดยช็อง เซ-รัง ออกอากาศทางเน็ตฟลิกซ์ เมื่อวันที่ 25 กันยายน 2020
เรื่องย่อ.
อัน อึน-ย็อง (ช็อง ยู-มี) เป็นพยาบาลในโรงเรียนที่มีพลังเหนือธรรมชาติในการมองเห็นความปรารถนา ความรู้สึก และวิญญาณของมนุษย์ที่อยู่ในรูปของ "เยลลี่" เยลลี่เหล่านี้บางชนิดสามารถอยู่ในรูปแบบที่อันตรายและมหึมา ทำให้เธอต้องช่วยปกป้องนักเรียนจากเหตุร้าย และพยายามจะปราบพวกมันด้วยวิธีที่แปลกประหลาด ขณะเดียวกัน ฮง อิน-พโย (นัม จู-ฮย็อก) ครูสอนภาษาจีน เขามีพลังพิเศษที่เป็นเกราะป้องกันภัยอันตรายจากเหล่าปีศาจ ทั้งยังช่วยมอบพลังให้กับอัน อึน-ย็องได้ ทั้งคู่ร่วมกันต่อสู้และค้นหาความลับที่ยังไม่ได้รับการเปิดเผย
มหาศึกพิทักษ์อันซี

มหาศึกพิทักษ์อันซี  เป็นภาพยนตร์ประวัติศาสตร์ มหากาพย์ ต่อสู้ของเกาหลีใต้ปี 2018 กำกับโดยคิม กวัง-ชิก นำแสดงโดยโช อิน-ซ็อง, นัม จู-ฮย็อก และพัก ซ็อง-อุง ภาพยนตร์เรื่องนี้เข้าฉายในเกาหลีใต้เมื่อวันที่ 19 กันยายน 2018
นักแสดง.
นักแสดงสมทบ.
<templatestyles src="Div col/styles.css"/>
แผ่นดินไหวในไถตง ค.ศ. 2022

แผ่นดินไหวในไถตง ค.ศ. 2022 เป็นการเกิดแผ่นดินไหวสองครั้งติดกันในนครไถตง ประเทศไต้หวัน. แผ่นดินไหวครั้งแรกเกิดขึ้นเมื่อวันที่ 17 กันยายน ค.ศ. 2022 มีขนาด 6.5 ทำให้เกิดความเสียหายและมีผู้บาดเจ็บเล็กน้อย  แผ่นดินไหวครั้งที่สองเกิดขึ้นประมาณหนึ่งวันหลังจากแผ่นดินไหวครั้งแรก ณ บริเวณเดียวกัน มีขนาด 6.9 แผ่นดินไหวมีความรุนแรงถึงระดับ VII (อย่างรุนแรง) และ VIII (รุนแรง) ในระดับมาตราเมร์กัลลี. มีผู้เสียชีวิต 1 รายจากแผ่นดินไหว 
การแปรสัณฐานของเปลือกโลก.
ประเทศไต้หวัน ตั้งอยู่บนรอยต่อระหว่างแผ่นยูเรเชียและ แผ่นทะเลฟิลิปปิน ซึ่งเคลื่นตัวเข้าหากันที่ 80 เซนติเมตร ต่อปี เกาะนี้เป็นผลมาจากการยกตัวที่เกิดจากการชนกันระหว่างปลายด้านเหนือของ เกาะลูซอน กับขอบทวีปของจีน
แผ่นดินไหว.
แผ่นดินไหวเกิดจากรอยเลื่อนตามแนวเฉียงระดับตื้น 
แผ่นดินไหวตาม.
ต่อไปนี้เป็นรายการของ แผ่นดินไหวตาม ที่มีขนาดเกิน 5.0
ผลกระทบ.
17 กันยายน.
แรงสั่นสะเทือนรู้สึกได้ทั่วทั้งเกาะ อาคารต่าง ๆ สั่นสะเทือนไปไกลถึงกรุงไทเป ระบบรถไฟฟ้าขนส่งมวลชนเกาสฺยงถูกระงับชั่วคราว และสิ่งของต่าง ๆ ตกลงจากชั้นวาง บ้านเก่าในเมืองไถตงพังเสียหาย มีกำแพงทรุดตัวลง มีผู้ได้รับบาดเจ็บเล็กน้อย 3 คน หนึ่งในนั้นได้รับการรักษาหลังจากประสบภาวะหัวใจวายระหว่างแผ่นดินไหว
18 กันยายน.
บริเวณถนนจงซานในเมืองยูลี่ อาคารซูเปอร์มาร์เก็ตความสูง 3 ชั้นถล่ม มีผู้ได้รับบาดเจ็บสี่คน ซึ่งได้รับการช่วยเหลือทั้งหมด ส่วนหนึ่งของสถานีรถไฟตงลี่ได้รับความเสียหายและมีรายงานรถไฟตกรางจากแผ่นดินไหวด้วย ในเมืองยูลี่บางส่วนของทางหลวงเกิดถล่มลง ส่งผลให้มีผู้ได้รับบาดเจ็บสองคนมีศูนย์กีฬาถล่มในเถา-ยฺเหวียน มีผู้บาดเจ็บสองคน และโรงงานปูนซีเมนต์ถล่ม มีคนงานเสียชีวิต 1 ราย และได้รับบาดเจ็บหลายคน
การตอบสนอง.
ประธานาธิบดีไช่ อิงเหวินเตือนถึงแผ่นดินไหวตามขนาดใหญ่ และเรียกร้องให้ประชาชนระมัดระวังตัว ในการกล่าวหลังเกิดแผ่นดินไหวครั้งที่สองไม่นาน
คำเตือนสึนามิ.
กรมอุตุนิยมวิทยาญี่ปุ่นได้ออกคำแนะนำเกี่ยวกับสึนามิสูง 1 เมตร ในพื้นที่จังหวัดโอกินาวะ ศูนย์เตือนภัยคลื่นยักษ์สึนามิแห่งแปซิฟิกได้ออกคำเตือนสึนามิ ในบริเวณมหาสมุทรแปซิฟิก
โจเซ่ (ภาพยนตร์)

โจเซ่  เป็นภาพยนตร์เกาหลีแนวโรแมนติก-ดรามา ที่สร้างจากเรื่องสั้นญี่ปุ่น "โจเซ่ กับเสือและหมู่ปลา" ซึ่งเขียนโดยเซโกะ ทานาเบะ ภาพยนตร์เรื่องนี้กำกับและเขียนบทโดยคิม จง-กวัน นำแสดงโดยฮัน จี-มิน และนัม จู-ฮย็อก เข้าฉายในเกาหลีใต้เมื่อวันที่ 10 ธันวาคม ค.ศ. 2020
เรื่องย่อ.
โจเซ่ (ฮัน จี-มิน) อาศัยอยู่คนเดียวในบ้านที่เธอเคยอาศัยอยู่กับย่า เธออ่านหนังสือและจินตนาการถึงโลกของตัวเอง อี ย็อง-ซ็อก (นัม จู-ฮย็อก) เริ่มรู้สึกพิเศษต่อผู้หญิงที่เขาพบโดยบังเอิญ เริ่มเข้าใกล้เธออย่างช้า ๆ และจริงใจ ทั้งสองเริ่มต้นความสัมพันธ์ และสัมผัสกับความรัก และการอกหักครั้งแรก ที่เต็มไปด้วยความสุข และความเจ็บปวด
อีธาน นวาเนรี

อีธาน เอนวาเนรี (เกิด 15 มีนาคม 2007) เป็นนักฟุตบอลชาวอังกฤษที่เล่นเป็นกองกลางให้กับสโมสรในศึกพรีเมียร์ลีกอย่างอาร์เซนอล
เขาประเดิมสนามในศึกพรีเมียร์ลีกนัดที่เจอกับเบรนต์ฟอร์ดเมื่อวันที่ 18 กันยายน ค.ศ. 2022 ทำให้เขากลายเป็นผู้เล่นอาร์เซนอลที่อายุน้อยที่สุดและเป็นผู้เล่นที่อายุน้อยที่สุดที่ปรากฏตัวในลีกสูงสุดของฟุตบอลอังกฤษ
ชีวิตในวัยเด็ก.
อีธาน เอนวาเนรี เกิดเมื่อวันที่ 21 มีนาคม ค.ศ. 2007
อาชีพ.
เอนวาเนรีเข้าร่วมศูนย์ฝึกเยาวชนของอาร์เซนอล เมื่ออายุ 9 ขวบ พออายุ 14 ปีเขาเล่นให้กับทีมชุด ยู-18 แล้ว ส่วนใหญ่เขาเล่นเป็นกองกลาง
เอนวาเนรีเริ่มต้นฤดูกาล 2022–23 โดยเล่นให้กับทีมอาร์เซนอล รุ่น ยู-18 แต่ฟอร์มของเขาทำให้เขาขึ้นสู่ทีมอาร์เซนอล รุ่น ยู-21 เขาร่วมทีมชุดใหญ่ของอาร์เซนอลเพื่อฝึกซ้อมในเดือนกันยายน และลงเล่นในพรีเมียร์ลีกให้กับทีมชุดใหญ่ของอาร์เซนอลในวันที่ 18 กันยายนในเกมที่พบกับเบรนต์ฟอร์ด และเป็นหนึ่งในผู้เล่นสำรองของอาร์เซนอลในวันแข่งขัน ออกจากม้านั่งสำรองเพื่อลงมาแทนฟาบิโอ วิเอร่าในนาทีที่ 2 ของช่วงทดเวลาบาดเจ็บครึ่งหลัง การปรากฏตัวของเขาในวัย 15 ปี 181 วันทำให้เขากลายเป็นผู้เล่นที่อายุน้อยที่สุดที่ลงเล่นในพรีเมียร์ลีก ทำลายสถิติก่อนหน้านี้ของ ฮาร์วีย์ เอลเลียต ที่ลงเล่นให้กับฟูลัมเมื่ออายุ 16 ปี 30 วัน และยังทำลายสถิติตลอดกาลบนลีกสูงสุดของอังกฤษตั้งแต่เดือนสิงหาคม ค.ศ. 1964 ของ ดีเร็ก ฟอร์สเตอร์ อดีตผู้รักษาประตูของซันเดอร์แลนด์ ที่ทำไว้ด้วยวัย 15 ปี 185 วัน เขายังกลายเป็นผู้เล่นที่อายุน้อยที่สุดของอาร์เซนอล ในทุกการแข่งขัน โดยทำลายสถิติก่อนหน้าของ เชส ฟาเบรกาส ในวัย 16 ปี 177 วันในศึกลีกคัพ ฤดูกาล 2003–04
รูปแบบการเล่น.
เอนวาเนรีได้รับการนิยามว่าเป็น "หมายเลข 10" ที่เล่นด้วยไหวพริบ แต่ยังสามารถครองบอลได้ดี และมีความสามารถหลากหลายในการเล่นปีกและกองกลาง
ชีวิตส่วนตัว.
นวาเนรีเข้าเรียนที่ ใน
บริสเซิลส์ (วิดีโอเกม)

บริสเซิลส์  เป็นวิดีโอเกมที่เขียนโดยเฟร์นันโด เอร์เรรา สำหรับตระกูลอาตาริ 8-บิต และเผยแพร่โดยบริษัทที่เขาร่วมก่อตั้งคือเฟิสต์สตาร์ซอฟต์แวร์ใน ค.ศ. 1983 เกมนี้ได้รับการพอร์ตสู่ระบบคอมโมดอร์ 64, แซดเอกซ์ สเปกตรัม และระบบอาร์เคดแมกซ์-เอ-เฟลกซ์ ของบริษัทเอกซิดี โดยในเกม"บริสเซิลส์" ผู้เล่นต้องใช้บันไดและลิฟต์เพื่อเคลื่อนย้ายช่างทาสีที่ชื่อปีเตอร์ผ่านมุมมองของบ้านเพื่อทาสีผนังทั้งหมด
รูปแบบการเล่น.
ในเกม"บริสเซิลส์" ผู้เล่นจะควบคุมช่างทาสีที่ชื่อปีเตอร์ โดยมีเป้าหมายในการทาสีผนังบ้านแปดหลังภายในเวลาที่กำหนด หากต้องการย้ายไปมาระหว่างชั้นต่าง ๆ ปีเตอร์สามารถขึ้นลิฟต์หรือขึ้นบันไดได้ และถ้าเขาติดอยู่ในปล่องลิฟต์ที่เปิดอยู่ ปีเตอร์จะถูกส่งไปยังด้านล่างของอาคาร
วัตถุอันตรายที่ขัดขวางงานของปีเตอร์คือ "ครึ่งแก้วบิน" ที่จะน็อกเขา และ "ถังใบ้" ที่ขโมยแปรงของปีเตอร์ ส่วนด่านต่อมาได้เพิ่ม "เด็กเหลือขอที่ชื่อเบรนดา" ซึ่งทิ้งรอยมือไว้ทั่วผนังที่ทาสีใหม่ และ "ถังสาด" ที่ไม่เคยหยุดไล่ตามปีเตอร์ โดยผู้เล่นสามารถทำให้เบรนดาสงบลงได้ด้วยไม้เท้าลูกกวาด และถังสาดสามารถติดอยู่ชั่วคราวในเครื่องผสมสี ผู้เล่นเริ่มต้นด้วย 10 แปรงที่ทำหน้าที่ในฐานะครองชีวิต และอีกสองแปรงจะได้รับการเพิ่มหลังจากเสร็จสิ้นงานทาสีในทุกด่าน
ดนตรี.
ซาวด์แทร็กของเกม"บริสเซิลส์"ใช้การจัดเรียงท่อนต่าง ๆ จาก ของไชคอฟสกี เกมนี้มีธีมหลักคือ"อี. ดองส์กาแรกเดอริสติก - อา. มาร์ช" และเมื่อผู้เล่นถูกน็อก เกมจะตอบสนองด้วยท่อนอีเซเป็น"รัสเซียนแดนซ์" และเมื่อเบรนดากำลังทำลายผนังที่ทาสีใหม่ จะมีการบรรเลงท่อนอีเซเป็น"ไชนีสแดนซ์"
การตอบรับ.
ในบทวิเคราะห์สำหรับนิตยสาร"แอนติก"เมื่อ ค.ศ. 1984 จอร์จ อดัมสัน ได้เขียนว่า: "เกมดำเนินไปอย่างรวดเร็วและอลหม่าน แม้ว่าด่านที่สูงกว่าจะไม่เร็วกว่า แต่"บริสเซิลส์"ได้เสนอความท้าทายใหม่ ๆ แทน" ส่วนนิตยสาร"วิดีโอเกม"ได้เขียนว่า "แม้ภาพจะยอดเยี่ยมและมีสีสัน แต่ทำนองเพลงตลอดการแข่งครั้งนี้ก็เป็นตัวหยุดนำเสนอโดยแท้"
ครั้นใน ค.ศ. 1985 ในบทวิเคราะห์เกมที่ได้อ่อนตัวของนิตยสาร"แอนะล็อกคอมพิวติง" นักวิจารณ์ที่ชื่อแอนดี เอ็ดดี ได้เตือนว่า "ผู้เล่นหลายคนจะพบว่า"บริสเซิลส์"ยากเกินไป รวมถึงเรียกร้องมากเกินควร เนื่องจากเป็นเกมที่ยากมากที่จะเชี่ยวชาญ"
สิ่งสืบทอด.
ใน ค.ศ. 2004 ได้มีการเผยแพร่การดัดแปลงเวอร์ชันคอมพิวเตอร์อาตาริ 8-บิต ที่ได้รับอนุญาตในฐานะตลับอาตาริ 5200
ระฆังทมิฬ

ระฆังทมิฬ  เป็นระฆังบรอนซ์แตกที่ค้นพบในราวปี 1836 โดยมิชชันนารี วิลเลียม คอเลนโซ ขณะนั้นระฆังถูกใช้เป็นหม้อต้มมันฝรั่งโดยชาวเมารีใกล้กับแวงกาเรในนิวซีแลนด์เหนือ
ระฆังมีขนาดยาว 13 cm และลึก 9 cm มีจารึกริมขอบเขียนด้วยอักษรทมิฬ ปริวรรตได้ว่า "มุไกยฺยตีณฺ วกฺกุจุ อุไฏย กปฺปลฺ อุไฏย มณิ" (Mukaiyyatīṉ vakkucu uṭaiya kappal uṭaiya maṇi") แปลว่า "ระฆังของเรือโมโหยิเดน บูกส์" ("Mohoyiden Buks ship’s bell") อักษรบางตัวเป็นรูปแบบโบราณที่ไม่มีใช้แล้วในอักษรทมิฬสมัยใหม่ อักษรต่าง ๆ ที่ปรากฏเสนอว่าระฆังนี้อายุราว 500 ปี และเป็นไปได้ว่ามาจากสมัยปัณทยะตอนปลาย ด้วยความแปลกของระฆังที่ปรากฏในพื้นที่ที่ไม่ค่อยมีประวัติการติดต่อกับทมิฬ ระฆังนี้ถูกจัดว่าเป็นโบราณวัตถุแปลก
นักภารตวิทยา วีอาร์ รามจันทระ ทิชศิตาร์ ระบุไว้ใน "The Origin and Spread of the Tamils" ว่านักผจญทะเลชาวทมิฬโบราณอาจรู้จักออสเตรเลียและพอลีนีเซียมาตั้งแต่โบราณ การค้นพบระฆังนี้นำไปสู่การตั้งข้อสงสัยถึงความเป็นไปได้ว่าอาจมีชาวทมิฬอยู่ในนิวซีแลนด์มาแต่โบราณ กระนั้น ระฆังนี้ไม่ถือเป็นหลักฐานโดยตรงถึงการติดต่อกันระหว่างชาวทมิฬกับดินแดนนิวซีแลนด์ในยุคแรก มีความเป็นไปได้ว่านักผจญทะเลจากตริณโกมลีอาจเดินทางถึงนิวซีแลนด์ในสมัยที่เริ่มมีการค้ามากขึ้นระหว่างทมิฬกับรัฐวันนีและเอเชียตะวันออกเฉียงใต้ ระฆังนี้อาจถูกทิ้งลงบนชายฝั่งโดยเรือของโปรตุเกส ที่ซึ่งก่อนหน้าได้เดินทางไปยังอินเดีย นอกจากนี้ ยังมีเรือของอินเดียจำนวนหนึ่งที่ถูกจับได้โดยชาวยุโรปในยุคนั้น จึงมีความเป็นไปได้อีกแบบคือระฆังอาจมาจากเรือที่ล่มในเหตุการณ์ดังกล่าว และลอยมาติดชายฝั่งของนิวซีแลนด์
วิลเลียมได้มอบระฆังนี้ให้กับพิพิธภัณฑ์ดอมีเนียน (Dominion Museum) ปัจจุบันคือพิพิธภัณฑ์นิวซีแลนด์เตปาปาตองงาเรวา
ผ้าห่อศพแห่งตูริน

ผ้าห่อศพตูริน  หรือ ผ้าห่อพระศพอันศักดิ์สิทธิ์ (หรือ) เป็นผ้าลินินผืนที่ปรากฏภาพเนกกาทีฟแสดงรูปมนุษย์ บ้างบรรยายว่าภาพที่เห็นนี้เป็นภาพของพระเยซูแห่งนาซาเรธ และเชื่อว่าผ้าผืนนี้คือผ้าห่อพระศพที่ห่อพระวรกายของพระเยซูหลังทรงถูกตรึงกางเขน
ปรากฏการกล่าวถึงผ้าผืนนี้ครั้งแรกในปี 1354 และถูกประกาศว่าเป็นของปลอมในปี 1389 โดยบิชอปแห่งโตรเยส ในปัจจุบัน คริสต์จักรคาทอลิกไม่ทั้งยืนยันหรือปฏิเสธว่าผ้าผืนนี้เป็นผ้าห่อพระศพของพระเยซูจริง และในปี 2013 พระสันตะปาปาฟรังซิสได้กล่าวถึงผ้าผืนนี้ว่าเป็น "รูปเคารพของบุรุษที่เฆี่ยนตีและตรึงกางเขน" ผ้าห่อศพนี้เก็บรักษาอยู่ที่โบสถ์น้อยหลวงของอาสนวิหารตูริน ประเทศอิตาลี มาตั้งแต่ปี 1578
ในปี 1988 การวิเคราะห์คาร์บอนทางรังสีพบว่าผ้าห่อศพนี้มีอายุจากยุคกลาง ในปี 1260 ถึง 1390 ข้อสันนิษฐานทุกข้อที่พยายามโต้เถียงการตรวจวิเคราะห์คาร์บอนนี้ถูกปฏิเสธทางวิทยาศาสตร์แล้วทั้งหมด รวมถึงข้อสันนิษฐานว่าผ้าที่นำไปตรวจเป็นส่วนผ้าที่ซ่อมแซมในยุคกลาง ข้อสันนิษฐานการปนเปื้อน และข้อสันนิษฐานคาร์บอนมอนอกไซด์ 
ภาพบนผ้าห่อศพจะสามารถเห็นได้ชัดเจนยิ่งขึ้นในรูปภาพเนกกาทีฟขาวดำมากกว่าที่จะเห็นได้จากสีซีเปียโดยธรรมชาติของผ้า มีข้อเสนอมากมายว่าภาพบนผ้าเกิดขึ้นจากอะไร แต่วิธีแท้จริงที่ใช้ยังไม่ได้นับการระบุหรือยืนยันโดยชัดเจน ผ้าห่อศพนี้ยังคงถูกค้นคว้าในเชิงลึกอยู่ตลอด และยังคงเป็นประเด็นถกเถียงระหว่างนักวิทยาศาสตร์กับนักวิชาการไบเบิล
<templatestyles src="Template:TOC limit/styles.css" />
ลักษณะ.
ผ้าห่อศพนี้เป็นรูปสี่เหลี่ยมผืนผ้า มีขนาดประมาณ ทอออกมาในรูปผ้าทวิลแบบก้างปลาสัดส่วนสามต่อหนึ่ง ทำมาจากเส้นใยป่าน ลักษณะเด่นของผ้าคือภาพสีน้ำตาลจาง ๆ ที่ปรากฏเป็นรูปด้านหล้าและด้านหลังของชายเปลือย มือประสานกันอยู่ที่ตรงขาหนีบ ภาพสีเหลืองฟางจาง ๆ บนส่วนมงกุฏของผ้า (crown of the cloth fibres) ดูจะเป็นภาพบุรุษมีหนวดเครา ผมประบ่าแสกกลาง มีกล้ามเนื้อชัดเจน และมีส่วนสูงประมาณ 1.70 - 1.88 เมตร คราบสีแดงน้ำตาลยังพบได้ตามจุดต่าง ๆ ของผ้า ตรงกับจุดที่เป็นรอบแผลบนร่างของพระเยซูขณะถูกตรึงกางเขน ตามที่สาธกไว้ในไบเบิล
ในปี 1898 ช่างภาพชาวอิตาลี เซกอนโด ปิยา ได้รับอนุญาตให้ถ่ายภาพผ้าผืนนี้เป็นครั้งแรกในวันที่ 28 พฤษภาคม 1898 ในปี 1931 ช่างภาพอีกคน Giuseppe Enrie ได้ถ่ายภาพที่มีผลออกมาคล้ายกับของปิยา ในปี 1978 ได้มีการถ่ายภาพอัลตราไวโอเลต 
ผ้าผืนนี้เสียหายจากไฟในปี 1532 ขณะอยู่ในโบสถ์น้อยหลังหนึ่งใน Chambery ประเทศฝรั่งเศส จึงปรากฏหลุมรอยไหม้ด้านล่างของทั้งสองฝั่งของผ้า อันเกิดจากเงินที่หลอมจากไฟไหม้โดยผ้าขณะพับไว้
หมายเหตุ.
<templatestyles src="Reflist/styles.css" />
เทศบาลของประเทศสโลวีเนีย

เทศบาล หรือ ออปชินา (รูปพหูพจน์:) เป็นหน่วยการบริหารระดับแรกของประเทศสโลวีเนีย มีจำนวน 212 แห่ง ในจำนวนนี้ 12 แห่งมีฐานะเป็นเทศบาลนคร เทศบาลจะแบ่งย่อยลงไปอีกเป็นชุมชนและเขต
เทศบาลทุกแห่งใช้ภาษาสโลวีเนียเป็นภาษาราชการ นอกจากนี้ เทศบาลสามแห่งในภูมิภาคเปร็กมูริแย ได้แก่ ดอบรอว์นิก, โคด็อช และเลนดาวา ใช้ภาษาฮังการีเป็นภาษาราชการภาษาที่สอง และเทศบาลสี่แห่งในภูมิภาคปริโมร์สกา ได้แก่ อังการาน, อีซอลา, โคเปอร์ และปิราน ใช้ภาษาอิตาลีเป็นภาษาราชการภาษาที่สอง
รายชื่อเทศบาลในประเทศสโลวีเนีย.
ประเทศสโลวีเนียแบ่งออกเป็น 212 เทศบาล โดย 12 เทศบาลมีฐานะเป็นเทศบาลนคร ซึ่งจะแสดงเป็นข้อความตัวหนา
ม็อบไซโค 100 คนพลังจิต

ม็อบไซโค 100 คนพลังจิต (; โรมาจิ: "Mobu Saiko Hyaku") เป็นซีรีส์มังงะญี่ปุ่น เขียนเรื่องและวาดภาพโดยวัน เผยแพร่ในเว็บไซต์ "Ura Sunday" ของสำนักพิมพ์โชงากูกังตั้งแต่เดือนเมษายน พ.ศ. 2555 ถึงธันวาคม พ.ศ. 2560 และยังมีเผยแพร่ทางแอปพลิเคชันมือถือ "MangaONE" ของสำนักพิมพ์โชงากูกังตั้งแต่เดือนธันวาคม พ.ศ. 2557 สำนักพิมพ์โชงากูกังรวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 16 เล่ม มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
ซีรีส์อนิเมะโทรทัศน์ดัดแปลง สร้างโดยสตูดิโอโบนส์ ฤดูกาลแรกออกอากาศตั้งแต่เดือนกรกฎาคมถึงกันยายน พ.ศ. 2559 ฤดูกาลที่สองออกอากาศตั้งแต่เดือนมกราคมถึงเมษายน พ.ศ. 2562 ฤดูกาลที่สามออกอากาศตั้งแต่เดือนตุลาคมถึงธันวาคม พ.ศ. 2565 ละครไลฟ์แอ็กชันดัดแปลงออกอากาศตั้งแต่เดือนมกราคมถึงเมษายน พ.ศ. 2561 ซีรีส์มังงะภาคแยก ชื่อเรื่องว่า "Reigen" เผยแพร่ในแอปพลิเคชันมือถือ "MangaONE" ของสำนักพิมพ์โชงากูกังในปี พ.ศ. 2561
เสฺวียนอู่

เสฺวียนอู่  หรือ เสฺวียนตี้ , หรือเป็นที่รู้จักในนาม เจินอู่ ("วีระสัจจะบดี" หรือ "ไกรสุระสัตยะบดี") หรือ เจินอู่ต้าตี้ ("วีระเทพยอธิราชบดี" หรือ "สัตยะเทวอธิราชบดี") เป็นเทวดาในศาสนาพื้นเมืองเดิมของจีนและได้รับการยกย่องเป็นเทพบดีชั้นผู้ใหญ่ในลัทธิเต๋า และได้รับการนับถือว่าเป็นเทวบดีผู้ทรงอานุภาพ อันสามารถควบคุมธาตุและพลังเวทมนตร์ได้ พระองค์ได้ชื่อว่าเป็นเทพเจ้าแห่งทิศเหนือ"เหอตี้" ("นิกกาฬอธิราช") และเป็นที่เคารพนับถือในฐานะบรรพจารย์ของศิลปะการยุทธ์รณรงค์ พระองค์ได้รับการยกย่องสรรเสริญอย่างยิ่งในหมู่ชาวมณฑลเหอเป่ย์ มณฑลเหอหนาน, แมนจูเรีย และ มองโกเลีย 
ในหมู่ชาวไทยเชื้อสายจีนมักออกนามทับศัพท์พระองค์ว่า เจ้าพ่อเสือ ซึ่งเป็นนามของเทพเสือในศาสนาชาวบ้านจีนซึ่งมีหลายองค์ตามพื้นที่ท้องถิ่นต่าง ๆ และอีกหนึ่งเป็นนามของเทพารักษ์ในศาสนาพื้นเมืองท้องถิ่นของไทยอันมีมากมายหลากหลายองค์ตามท้องถิ่นนั้น ๆ ซึ่งเป็นการยืมนามของเทพารักษ์องค์นี้มาทับศัพท์ภาษาจีนอันเป็นนามเดิมของพระองค์ เช่นเดียวกับในกรณีของ เจ้าแม่ทับทิม อันเป็นเทพารักษ์นารีในศาสนาพื้นเมืองท้องถิ่นของไทยอันมีมากมายหลากหลายองค์ตามท้องถิ่นนั้น ๆ ที่หมู่ชาวไทยเชื้อสายจีนทับศัพท์ในภาษาไทยสำหรับเรียก ม่าจ้อโป๋ จุ้ยบ้วยเนี้ย และ เจ้าแม่ไท้ฮัว (ไท้วาโผ่) (泰华聖娘) ซึ่งเป็นเทพนารีคนละองค์แต่ใช้นามเดียวกันและกรณีของก่ำเทียนไต่เต่อันได้รับการขนานนามว่า เจ้าพ่อเขาตก ซึ่งเป็นนามของเทพารักษ์ในศาสนาพื้นเมืองท้องถิ่นของไทยอันมีหน้าที่รักษาพระพุทธบาท ณ เขาสัจจพันธ์คีรีซึ่งใช้ในนามเดียวกัน เช่นกัน
หูเหฺย

หูเหฺย  หรือ ฮ้อเอี๋ย เป็นเทวดาหรือเซียนหรือวิญญาณในรูปของเสือในศาสนาชาวบ้านจีน ซึ่งมีการขนานนามอื่น ๆ เช่น หูเหฺย (虎爷公) หูเหฺยเจียงจฺวิน (虎爷将军) หูเจียงจฺวิน (虎将军) เซี่ยถานเจียงจฺวิน (下坛将军) ชานจฺวินจุนเฉิน (山君尊神 หรือ 山军尊神) เรื่องราวและคติความเชื่อของเจ้าพ่อเสือนั้นคล้ายคลึงกับคติความเชื่อเรื่อง เสือสมิง ในศาสนาพื้นเมืองท้องถิ่นของไทย คติของเจ้าพ่อเสือเป็นการนับถือว่าเป็นเทพเจ้าแห่งขุนเขาและเจ้าป่า เป็นสัญลักษณ์แห่งความกล้าหาญ เป็นเครื่องหมายของเพศชาย เป็นผู้มีร่างกายสง่างามด้วยอำนาจอันน่าเกรงขาม ซึ่งศาลเจ้าของเทพองค์และงเอี่ยนเทียนส่งเต่ที่มีชื่อเสียงของไทยได้แก่ ศาลเจ้าพ่อเสือ (เสาชิงช้า)
ในศาสนาพื้นเมืองท้องถิ่นของไทยเป็นนามของเทพารักษ์ในศาสนาพื้นเมืองท้องถิ่นของไทยอันมีมากมายหลากหลายองค์ตามท้องถิ่นนั้น ๆ และนามนี้ในหมู่ชาวไทยเชื้อสายจีนยังได้มาทับศัทพ์จากภาษาจีน ของเอี่ยนเทียนส่งเต่ในศาสนาชาวบ้านจีนและลัทธิเต๋าอันเป็นนามเดิมของพระองค์ เช่นเดียวกับในกรณีของ เจ้าแม่ทับทิม อันเป็นเทพารักษ์นารีในศาสนาพื้นเมืองท้องถิ่นของไทยอันมีมากมายหลากหลายองค์ตามท้องถิ่นนั้น ๆ ที่หมู่ชาวไทยเชื้อสายจีนทับศัทพ์ในภาษาไทยสำหรับเรียก ม่าจ้อโป๋ จุ้ยบ้วยเนี้ย และ เจ้าแม่ไท้ฮัว (ไท้วาโผ่) (泰华聖娘) ซึ่งเป็นเทพนารีคนละองค์แต่ใช้นามเดียวกันและกรณีของก่ำเทียนไต่เต่อันได้รับการขนานนามว่า เจ้าพ่อเขาตก ซึ่งเป็นนามของเทพารักษ์ในศาสนาพื้นเมืองท้องถิ่นของไทยอันมีหน้าที่รักษาพระพุทธบาท ณ เขาสัจจพันธ์คีรีซึ่งใช้ในนามเดียวกัน เช่นกัน